**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2016. JÚLIUS 5-I RENDES ÜLÉSÉRŐL.**

**Rendelet: 7/2016. (VII.15.)**

**Határozatok:**

**42/2016. (VII. 05.)**

**43/2016. (VII. 05.)**

**44/2016. (VII. 05.)**

**45/2016. (VII. 05.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2016. július 5-i rendes üléséről.

Jelen vannak: Tóth Istvánné polgármester, Simon Viktória, Dormán Jenő,

Sipos László, Patakiné Sümegi Mária Erzsébet képviselők,

Fazekas István jegyző, Darabos Balázsné jegyzőkönyvvezető.

Távol voltak: Bogár István, Vizlendvai László képviselők.

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Dormán Jenő és Patakiné Sümegi Mária Erzsébet képviselőket.

Tóth Istvánné polgármester javaslatot tett az ülés napirendjére.

**N A P I R E N D:**

1. Vis maior pályázat beadásáról döntés

Előadó: Tóth István Jánosné polgármester

**2.** Egyéb ügyek

A napirendi javaslatot a képviselőtestület tagjai egyhangúlag elfogadták.

1./ **Vis maior pályázat beadásáról döntés**

Előadó: Tóth István Jánosné polgármester

a./ Az önkormányzat 2016. évi költségvetésének módosítása

Tóth Istvánné polgármester tájékoztatta a képviselőtestületet, hogy a vis maior pályázat beadásának július 19. a határideje. Az árajánlatok megérkeztek. Az önkormányzatnak 10 % önrészt kell biztosítani. Az önrész biztosítása miatt szükséges az önkormányzat költségvetési rendeletének módosítása. Az önkormányzat költségvetéséről szóló 1/2016. (II. 25.) önkormányzati rendelet módosítása azért is időszerű mivel félévkor a pénzügyi döntéseknek megfelelően a módosításokat a költségvetésben módosítani szükséges.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 5 igen szavazattal / a következő rendeletet alkotta:

**Teskánd Község Önkormányzata 7/2016. (VII. 15.) önkormányzati rendelete**

/ Az önkormányzat 2016. évi költségvetéséről szóló 1/2016. (II. 25.) önkormányzati rendelet módosítása a jegyzőkönyv melléklete./

b./ Vis maior káreseménnyel kapcsolatos szakértői ajánlat

Tóth Istvánné polgármester elmondta, hogy a pályázat beadásához szükséges szakértői vélemény készítése. Erre vonatkozóan a Zala West-Plan Bt. 317.500,- Ft bruttó árajánlatot adott.

Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 42/2016. (VII. 05.) számú határozata**

Teskánd Község Önkormányzat Képviselőtestülete a Zala West-Plan Bt. Zalaegerszeg, Bíró Márton u. 43-49/C. megbízza a vis maior káreseménnyel kapcsolatos szakvélemény készítésével az általa adott 317.500,- Ft bruttó összegért.

c./ Vis maior káreseménnyel kapcsolatos munkák műszaki ellenőrzése

Tóth Istvánné polgármester elmondta, hogy a vis maior pályázat beadásához szükséges műszaki ellenőr alkalmazása. A Zalaber Kft. 254.000,- Ft ajánlatot adott a munka elvégzésére. Javasolta, hogy az ajánlatot fogadják el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 43/2016. (VII. 05.) számú határozata**

Teskánd Község Önkormányzat Képviselőtestülete a Zalaber Vállalkozási Kft. Zalaegerszeg, Kosztolányi u. 11. megbízza a vis maior káreseménnyel kapcsolatos műszaki ellenőrzésre az általa adott 254.000,- Ft bruttó összegért.

d./ Vis maior pályázat beadása

Tóth Istvánné polgármester kérte, hogy döntsenek a pályázat beadásáról.

A képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 44/2016. (VII. 05.) számú határozata**

Teskánd község Képviselőtestület ülésén úgy határozott, hogy a **vis maior támogatás címen** pályázatot nyújt be a Belügyminisztériumhoz.

A káresemény megnevezése: **útburkolatban** keletkezett kár Teskánd Alsómező u. hrsz.087; útburkolatban keletkezett kár Teskánd Hajnal-Virág u. hrsz.181/30; megrongálódott árok, és mederlapok jobb és baloldalon Teskánd Hajnal-Virág u. hrsz. 181/8, útburkoltban keletkezett kár Teskánd Toldi u. hrsz. 8/14; kimosódott padka Teskánd Petőfi köz hrsz. 23; aszfaltozott útban és parkolóban keletkezett kár Teskánd Rákóczi u. hrsz. 48/1; padka és zúzalékos út károsodása Teskánd Rákóczi u. hrsz. 66; aszfaltozott útburkolat károsodása Teskánd Rákóczi u. hrsz.81; aszfaltozott parkoló károsodása hrsz.80/1; aszfaltozott útburkolat károsodása hrsz. 82/4

**Önkormányzati épületben keletkezett károk:**

Óvoda épületének homlokzata, a tornaszoba, a gépház károsodott Teskánd Rákóczi u.22. hrsz.47/2;

**A káresemény forrásösszetétele:**

|  |  |  |
| --- | --- | --- |
| **Megnevezés** | **2016. év** | **%** |
| Saját forrás (biztosítási összeg nélkül) | 1.540.008.Ft | **10°%** |
| Biztosító kártérítése | 0 Ft | **0** |
| Egyéb forrás | 0 Ft | **0** |
| **Vis maior támogatási igény** | **13.860.060 Ft** | **90 %** |
| Források összesen | 15.400.068 Ft | **100%** |

A károk helyreállításának (költségvetés alapján) tervezett összköltsége **15.400.068 Ft,** melynek fedezetét az önkormányzat nem tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

* A károsodott épület az önkormányzat alábbi kötelező feladatának ellátását szolgálja.

**Tanuszodás Óvoda 47/2 hrsz.** épülete nevelési, oktatási kötelező feladatot lát el.

* A bekövetkezett káreseménnyel kapcsolatban az Önkormányzat biztosítással **rendelkezik.**

|  |  |
| --- | --- |
| Biztosító Társaság megnevezése | ALLIANZ HUNGÁRIA Zrt. |
| Biztosítási szerződés száma | ABH733781465 |

* Az adott káreseményre biztosítási összeget: **igényelt**.
* Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
* Az önkormányzat más - a tulajdonában lévő - vagyontárggyal a feladatát **nem tudja ellátni.**
* A testület a saját forrás összegét a 2016. évi költségvetéséről szóló 7/2016.(VII.15.) számú Költségvetési Rendeletében biztosítja.

A testület felhatalmazza a polgármestert a pályázat benyújtására.

2**./ Egyéb ügyek**

a./ Rendkívüli szociális támogatás pályázat

Tóth Istvánné polgármester elmondta, hogy az idei évben is van lehetőség rendkívüli szociális támogatás pályázatot beadni. Javasolta, hogy az önkormányzat éljen ezzel a lehetőséggel. Az önkormányzatnak saját forrást nem kell hozzá biztosítani. Kérte, hogy hatalmazzák fel a pályázat beadásával.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta.

**Teskánd Község Önkormányzata 45/2016. (VII. 05.) számú határozata**

Teskánd Község Önkormányzat Képviselőtestülete pályázatot nyújt be települési önkormányzatok rendkívüli szociális támogatására.

Felhatalmazza a polgármestert a pályázat beadására.

Tóth Istvánné polgármester elmondta, hogy a mai napon megkeresték az egyházközség részéről a régi templom eladásának ügyében, hogy próbáljanak egyeztetni. Az önkormányzat az ingatlan értékbecslővel az év elején felértékeltette, az értékbecslés alapján az ingatlanra 14.800.000,- Ft értéket állapítottak meg. Ezt az árat tartaná elfogadhatónak és részletekben fizetni.

Sipos László a vételi szándék az önkormányzat részéről meg van, az óvoda megközelítését is figyelembe véve ez logikusnak is tűnik. Kérdése, hogy a község érdekeit szem előtt tartva tudnak-e dönteni?

Tóth Istvánné az önkormányzat tulajdonában lévő Petőfi utcai telkeket el kell adni.

Patakiné Sümegi Mária Erzsébet akkor még csak az épületet vásárolták meg és nem lehet használni.

Tóth Istvánné a 15 millió forintos vételárat 3 éves részletekben még elfogadhatónak tartaná.

Patakiné Sümegi Mária Erzsébet tervet kellene készíteni, hogy lesz-e erre forrás. Nemcsak a bölcsőde van amit fent kell tartani. A csapadékvíz elvezetés kérdésében és kell valamit tenni erre is gondoljanak. A lehetőségeket, feladatokat vegyék számba. A vétel nem támogatja.

Dormán Jenő soknak tartja az összeget. 12 millió forintot tudna elképzelni. Az épület nagy ahhoz, hogy csak bölcsődének használják, valami más funkciót is kellene bele találni.

Tóth Istvánné polgármester nem tudja, hogy kell-e ez az épület ennyi pénzért. A vételi szándékot ne vessék el, de a fedezetét a költségvetésben nem látják.

Sipos László vétel esetén még sokat kell rá költeni, nem látják a költségeket, ahhoz, hogy hamar működőképessé lehessen tenni.

Tóth Istvánné polgármester tehát a vételi szándék meg van, de nem látják rá a fedezetet.

Tóth Istvánné polgármester ezután az elmúlt ülés óta történt fontosabb eseményekről számolt be:

-A Szent István és Deák utcák vízelvezetése kapcsán elmondta, hogy Vas Megyei szakértővel a helyszínt megtekintették, vizsgálni szükséges, hogy a kialakított árokrendszer alkalmas-e a vízelvezetésre. Annak idején a beruházó a csapadékvíz elvezetésre az üzemeltetési engedélyt nem kérte meg. Ezen árkok jelenleg is a Generál Kft. tulajdonában vannak nem kerültek önkormányzati tulajdonba.

-Dr. Darabos Anna kártérítési igénnyel él a június 5-i felhőszakadás miatt, amelyet ismertetett. Elmondta, hogy a kártérítési igényt a biztosító felé továbbította, és erről az ügyfelet értesítette.

-Németh István és neje levelére nem válaszoltak, amelyet sérelmezett.

Patakiné Sümegi Mária Erzsébet vállalja be az önkormányzat, hogy a kerítést megerősítik és az árok tisztántartásáról gondoskodnak.

Tóth Istvánné az Alsómező utca szennyvíz probléma megoldására a kivitelező kiválasztása- megtörtént.

-A kerékpárút közbeszerzési eljárás bírsága kapcsán fizetési felszólítás kaptak, részletfizetési kérelmet lehet előterjeszteni.

- A Teskándért Egyesület 700.000,- Ft pályázati támogatást nyert ifjúsági programokra.

Sipos László a sportpálya melletti szelektív gyűjtősziget ügyében valamilyen intézkedést kellene tenni.

Tóth Istvánné polgármester az elmúlt héten az önkormányzat saját költségére konténert hozatott és a gyűjtők elöl elvitette az oda lerakott szemetet.

Patakiné Sümegi Mária Erzsébet egy félévi beszámolót kellene készíteni, hogy lássák milyen kötelezettségek vannak és hogyan áll jelenleg az önkormányzat anyagi helyzete.

Tóth Istvánné polgármester rövid időn belül bizottsági ülés kerül összehívásra.

Több napirend és hozzászólás nem volt, Tóth Istvánné polgármester megköszönte a megjelenést és az ülést 20 órakor bezárta.

Kmf.

**Tóth Istvánné Fazekas István**

**polgármester jegyző**

Patakiné Sümegi Mária Erzsébet Dormán Jenő

jegyzőkönyv-hitelesítők